**PROF. DR SNEŽANA MILADINOVIĆ**

**ZAGREB INTERNATIONAL CONFERENCE ON THE LAW OF OBLIGATIONS**

Sredinom decembra 2019. godine prof. dr Snežana Miladinović učestvovala je na Zagreb International Conference on the Law of Obligations koju je organizovao Ekonomski fakultet u Zagrebu.

<https://obveznopravo.net.efzg.hr/prva-konferencija>

<https://drive.google.com/file/d/1c8NzhgAS1DjFpJLnQS7RkOc_iE7k3ORK/view>

Tema izlaganja na konferenciji bila je “*Role And Significance Of Contemporary Regulations On Service in Developing Service Law”* (“O ulozi i značaju savremenih uslužnih pravila u koncipiranju tzv. uslužnog prava”). Rad je u štampi.

<https://obveznopravo.net.efzg.hr/publikacije>



**NOVI SAD: PRAVNA TRADICIJA I NOVI PRAVNI IZAZOVI**

U oktorbu 2019. godine učestvovala je na međunarodnoj konferenciji održanoj na Pravnom fakultetu u Novom Sadu na temu “Pravna tradicija i novi pravni izazovi“. Konferencija je na istu temu, održana i u oktobru 2020. godine, ovog puta online. Prof. dr Snežana Miladinović je učestvovala na Konferenciji sa radom na temu „Ideja „kosmopolitskog prava“ - teorijski odgovor na savremene pravne izazove“ (The Idea of the “Cosmopolitan Law“ – a Theoretical Response to the Contemporary Challenges in Law).



**KRAGUJEVAC - XVI MAJSKO SAVETOVANJE**

U junu 2020. godine je organizovan Međunarodni naučni skup: XVI Majsko savetovanje koje organizuje Pravni fakultet u Kragujevcu i Institut za pravne i društvene nauke na temu “Usluge i prava korisnika”. U Zborniku radova sa Savjetovanja objavljen je rad prof. dr Snežane Miladinović na temu “Prava korisnika usluga“, (Zbornik XVI majskog savetovanja, Kragujevac, maj 2020., str.21-38.) kao i koautorski rad sa prof. dr Blankom Ivančić-Kačer, Izvanbračna zajednica u nasljednom pravu – komparativna analiza (Zbornik XVI majskog savetovanja, str.763-798.)

Radovi objavljeni na:

<http://institut.jura.kg.ac.rs/images/Majsko%20savetovanje/XVI%20Usluge/3.%20Zbornik.pdf>



**NIKŠIĆ - SOCIOLOŠKA NAUKA, FILOZOFSKO I NAUČNO ZNANJE FUNKCIJI PROGRESA**

Krajem novembra 2020. godine prof. dr Snežana Miladinović je učestvovala sa radom “Savremeno evropsko pravo (kantijanskom stazom ka kosmopolitskom pravu budućnosti)“ na naučnoj konferenciji *Sociološka nauka, filozofsko i naučno znanje funkciji progresa* koju je organizovao Filozofski fakultet Nikšić, u saradnji sa Mediteranskom asocijacijom za sociologiju turizma; Studijskim programom za sociologiju i ekonomsko pravo Univerziteta u Bolonji; Centrom za istraživanje turizma Univerziteta u Kalabriji; Filozofskim fakultetom u Osijeku; Filozofskim fakultetom u Nišu, Fakultetom političkih nauka u Banja Luci, UNESCO katedrom za obrazovanje za demokratsko građanstvo i ljudska prava). Rad će biti objavljen u časopisu Sociološka luča (online izdanje i u štampanom obliku).

<https://www.ucg.ac.me/objava/blog/1275/objava/94913-odrzana-onlajn-konferencija-socioloskoj-nauci-filozofskom-i-naucnom-znanju-u-funkciji-progresa>

**PROJEKAT SA PRAVNIM FAKULTETOM U MARIBORU**



Ministarstvo nauke CG i Javna agencija za istraživačku djelatnost Republike Slovenije odobrili su projekat “M*ogućnosti i opravdanost uvođenja sistema neskrivljene odštetne odgovornosti u zdravstveni sistem Slovenije i Crne Gore - komparativna pravna analiza“* ili *»No-fault« sistem odgovornosti u sistemu zdravstva*, koji sprovode profesori i istraživači sa Pravnog fakulteta UCG i Pravnog fakulteta u Mariboru. Rukovodilac projekta za Crnu Goru je prof. dr Snežana Miladinović, a za Sloveniju prof. dr Suzana Kraljić.

Sa Pravnog fakulteta u Podgorici u Projektu su angažovani prof. dr Snežana Miladinović, doc. dr Draginja Vuksanović Stanković i dr Velibor Korać. Sa Pravnog fakulteta u Mariboru u Projektu učestvuju prof. dr Suzana Kraljić, prof. dr Vesna Rjavec, prof. dr Tjaša Ivanc, doc. dr Miha Šepec i doktorandi Katja Drnovšek i Kristjan Zahrastnik.

Pitanje odgovonost i naknade štete u sektoru zdravstva ima nesumljiv značaj, jer se tiče dvije najveće vrijednosti - života i zdravlja ljudi. Da se radi o izuzetno aktuelnom pitanju svjedoče i sve učestalije stručne i naučne rasprave na ovu temu. Na pitanje da li klasični sistem naknade štete u sistemu zdravstva treba mijenjati, modifikovati ili nadograditi, pojedine države su odgovorile korjenitim promjenama i sa klasičnog prešle na sistem tzv. neskrivljene odštetne odgovornosti ili su klasični sistem modifikovale uvođenjem pojedinih elemenata ovog, novog sistema.

Cilj projekta je multidisciplinarna analiza i procjena mogućnosti i opravdanosti uvođenja *»no-fault«* sistema odgovornosti, ili njegovih elemenata, u zakonska rješenja u oblasti zdravstvene zaštite i zdravstvenog osiguranja Crne Gore i Slovenije. Istraživači na Projektu će analizirati normativna rješenja, sudsku praksu, izvršiće uporednopravne analize i proučiti međunarodne smjernice u ovoj oblasti, a dobijene rezultate kritički preispitati i formulisati predloge za poboljšanje postojećih odštetnih sistema u zdravstvu Crne Gore i Slovenije.